ตามรีวิววงในที่ว่าเด็ดนักเด็ดหนามา ร้านอยู่ใกล้บ้านค่ะไม่มีปัญหา ขับรถวนมาไม่ถึง10นาทีก็ถึง แต่ตั้งแต่เด็กจนโตอยู่ชลบุรีมาไม่เคยเจอร้านนี้เลยย ไม่เคยมีใครพูดถึงด้วย แม่ที่เป็นคนเมืองชลมา60ปี บ้านใกล้ร้านนี้มากๆ ยังไม่เคยมากินเลย อุตส่าห์อ้อนแม่  ร้านนี้เค้าว่าอร่อยนะแม่ รีวิวในเว็บอันดับ1 อาหารจานเดียวของชลบุรีเลยจริงๆ 

มาถึงร้าน คนเยอะอยู่ พ่อกะแม่คาดหวังละ ถ้าคนเยอะงี้แสดงว่าต้องใช้ได้ระดับนึง 
พอดูเมนูอาหาร ทำตาปริบๆ กันทั้งโต๊ะ จานเดียว100ไม่อะไร แต่ถ้าสั่งเป็นกับข้าว 200-300 หืออคือไรร ราคานี่เทียบราคาได้กับร้านอาหารมีระดับตรงบางแสนได้เลยนะ เผลอๆแพงกว่าอีก แต่ด้วยอันดับ1วงในค้ำคออยู่ จัดมาเลย กับข้าวทั้งหมด เพราะมาทั้งครอบครัว วันนี้หอยเชลล์ดันหมดด้วย ชวดดด

กั้งทอดกระเทียม | 
กั้งมาแบบนอนระเกะระกะเต็มจาน น้ำกระเทียมข้างล่างเจิ่งๆ แต่กั้งตัวยาวดี ให้เยอะด้วย  มีไข่ ตลอดเต็มตัวเลย กินไปคำแรกอู้ว นี่หรอกั้งทอดกระเทียม น่าจะเติมพริกไทยต่อหลังไปด้วย กลิ่นพริกไทยจัดเต็มกว่าอีก แม่กะพ่อไม่โอเคกะจานนี้ ปกติผัดกระเทียมน้ำไม่แฉะขนาดนี้ไง 

ต้มยำปลา | 
เปรี้ยวจี๊ดจ๊าด เครื่องถึงดี มาแบบ ชามเล็กๆ รู้สึกแบบ ชามแค่นี้อะนะ200เลยหรอ??

ไข่เจียวกุ้ง | 
กุ้งเต็มตัว แต่ไข่เจียวผัดมาแฉะๆ เหมือนกัน เละๆ ไม่ได้อะไรกับรูปร่างหรือการจัดจาน คือถ้าจะผัดเละขนาดนี้นะ ก็ผัดให้มันกรอบๆ ส้มๆให้สมชื่อไข่เจียวไปเลยไม่ดีกว่าหรอ ส่วนรสชาติ คือจืดมาก ไม่ผ่าน 

ปูผัดผงกะหรี่หนูอยู่หนายยย สั่งไปไม่ได้ โอเคไม่เป็นไร เดินออกสวยๆ ราคา600-800 จำไม่ได้ละ ราคาเท่าร้านอาหารภูมิฐานตรงบางแสนเลย เงิบแพ้บ
พอขึ้นรถเท่านั้นแหละน้องถาม เป็นง่ะ ใช้ได้มะ 
บอกเจองี้กินร้านในซอยบ้านเราดีกว่า เครื่องถึงกว่าถูกกว่าให้เยอะกว่า แค่ร้านนี้วัตถุดิบหลากหลายกว่าตัวใหญ่กว่า
พ่อกะแม่ก็ไม่โอเค เรานี่โม้ไว้ซะเยอะรู้สึกผิดเลยที่พามาผลาญตังค์เกือบพันแล้วได้กินอะไรแบบนี้
สำหรับเราเรากินได้อะ แต่ถ้าเจอแบบนี้อีก เรื่องรสชาติกะราคาไม่โอเค คงไม่กล้าชวนใครมาละ ไว้มากินอีกทีคนเดียวละกัน

มาดูรีวิวในวงใน อวยกันไปมั้ยง่ะ -_- คือพอเทียบกับราคา ก็ไม่ได้อร่อยขนาดนั้นปะ 
สำหรับเรา3ดาว แต่กับพ่อแม่และน้องเราอาาจะ2ดาวค่ะ
คือดูรีวิวในวงใน คาดหวังมาก พอเจองี้ มันเลยผิดหวังคูณสอง

คิดในแง่ดีเราอาจจะผิดเองที่สั่งมาเป็นกับข้าว ร้านนี้อาจจะถนัดทำเป็นราดข้าวมากกว่าก็ได้ เห้อ